Афилологиатә ҭҵаарадыррақәа ркандидат, Д. И. Гәлиа ихьӡ зху Аԥсуаҭҵааратә институт аҭҵаарадырратә усзуҩ Владимир Агрба абри ишәҟәы еиднакылоит иҳаҩсыз ашәышықәса 60-тәи ашықәсқәа инадыркны иахьа уажәраанӡа иаԥиҵаз аԥсуа сахьаркыратә литература азҵаарақәеи алитература аиреи, ашьақәгылареи, аҿиареи рҿы ажәлар рҿаԥыцтә ҳәамҭақәа ррольи ирызкны ашәҟәқәеи, астатиақәеи, инеиҵыху аҭҵаамҭақәеи. Автор дрыхцәажәоит: Д. Гәлиа, Гь. Чачба, С. Ҷанба, М. Лакрба, Кь. Чачхалиа, Ш. Ҷкадуа, Ан. Аџьынџьал, М. Миқаиа, И. Аҳашба, Е. Ажьиба, Г. Сақаниа, Р. Лашәриа уҳәа убас иҵегьгьы ашәҟәыҩҩцәеи апоетцәеи рырҿиамҭақәа.
Ашәҟәы рхы иадырхәар рылшоит еиҳау аҵараиурҭақәеи абжьаратә школқәеи рҿы аԥсуа литературеи афольклори ирызҿлымҳау аҵаҩцәа, астудентцәа, арҵаҩцәа. Иара убас аинтерес аҵоуп, иднардыруа крыҟоуп ҳмилаҭ литература иазҿлымҳау зегьы рзы.